पुणे. नोट बंदी के बाद पुराने नोट बदलवाकर देनेवाले गिरोह में पुणे शहर पुलिस दल के एक पुलिस उपनिरीक्षक समेत पांच कर्मी शामिल होने की सनसनीखेज घटना उजागर हुई है। उक्त पांचों की वरिष्ठ अधिकारियों द्वारा जांच शुरू कर दी गई है। ऐसे आया पुलिसवालों का नाम..
- केंद्र सरकार ने 8 नवंबर 2016 को पूरे देश में 500 और 1000 रुपए के नोटों पर पाबंदी लगाई। उसके बाद पूरे देश में पुराने नोट कमीशन पर बदलवाकर देनेवाले गिरोह सक्रिय हुए।
- देश के अलग अलग राज्यों में कई गिरोहों का पुलिस ने पर्दाफाश भी किया और बड़े पैमाने पर नोट जब्त किए लेकिन पुणे में ऐसे एक गिरोह में कोथरूड़ पुलिस थाने के पुलिस उपनिरीक्षक समेत अन्य चार कर्मियों के शामिल होने की बात अब जाकर सामने आई है।
- दरअसल यह घटना एक महीने पहले की है लेकिन इन कर्मियों ने इसकी कानो कान खबर नहीं होने दी।
- सूत्रों के मुताबिक 2 फरवरी को कोथरूड़ स्थित शिवाजी पुतला परिसर से चार व्यापारियों के 82 लाख रूपए रखी हुई कार उक्त पुलिस उपनिरीक्षक ने जब्त की। उस समय वहां थाने के जांच पथक का एक कर्मी भी उपस्थित था।
-उक्त कार को पुलिस थाने ले जाया गया। उसके बाद पुलिस उपनिरीक्षक ने अन्य चार कर्मियों से मिलीभगत कर स्टेशन डायरी में 82 लाख रुपए के बजाय 20 लाख रुपए ही जब्त करने की बात दर्ज की लेकिन इस संदर्भ में नहीं कोई मामला दर्ज किया गया और नहीं किसी व्यापारी को गिरफ्तार किया गया।
- इतना ही नहीं इस बात की किसी को भी कानों कान खबर न लगे, किसी को भनक तक न लगे इसकी सावधानी बरती गई थी। आखिरकार पुलिस का यह कारनामा उजागर हुआ। अब वरिष्ठ अधिकारियों द्वारा इन पांचों की जांच शुरू कर दी गई है। घटना से पूरे पुलिस दल में एक ही खलबली मच गई है।
दिघी में भी पकड़े गए डेढ़ करोड़ के पुराने नोट
- 500 तथा 1000 रुपए के पुराने नोट बदलवाने के लिए जा रहे तीन लोगों को दिघी पुलिस ने बुधवार को पकड़ कर आयकर विभाग को सौंप दिया।
- उनसे 1 करोड़ 36 लाख 26 हजार रुपए जब्त किए गए हैं। यह कार्रवाई 24 फरवरी की रात आठ बजे दिघी स्थित मैगजिन चौराहे में की गई लेकिन इसकी जानकारी बुधवार को यानि कि 1 मार्च को पुलिस ने दी।
- इसलिए कोथरूड़ और दिघी परिसर की इन उक्त दो घटनाओं का आपस में संबंध है क्या इसकी जांच भी की जा रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva